Hier is Maroela se Springbok van die Wêreldbeker-toernooi! | Maroela Media
Die Springbokke het as oorwinnaars uit die stryd getree toe hulle met Engeland in die eindstryd afgereken het.
Kaptein Siya Kolisi het Maandag alle Suid-Afrikaners bedank wat die afgelope week in hul derduisende opgedaag het om die Springbokke met hul Rugbywêreldbeker-sege geluk te wens. Die span het verlede Dinsdag uit Japan teruggekeer en die afgelope paar dae Pretoria, Johannesburg, Soweto, Durban, Oos-Londen, Port Elizabeth en Kaapstad besoek as deel van hul Trofeetoer.
Ons wou by Maroela weet wie hul gunstelingspeler was van die toernooi en Faf de Klerk het die septer geswaai. Hy het Cheslin Kolbe, Duane Vermeulen en Handré Pollard net-net geklop.
Die Springbokke is amptelik as Wêreldrugby se span van die jaar aangewys en Rassie Erasmus het die toekenning vir breier van die jaar ontvang. Pieter-Steph du Toit, Springbok-flank, is aangewys as die rugbyspeler van die jaar, met sy meer as 50 duikslae tydens die toernooi. Hy is soms beskryf as die "hart en siel van die Bokke se enjinkamer". Die Bok-vleuel Cheslin Kolbe is aanvanklik ook vir dié prys benoem.
Faf-tasties!!! Baie geluk Faffie.
Almal het Faf gekritiseer tuidens die wêreld beker toernooi en nou dat ons die trofee lig nou is hy op almal se lippe. Hy bly 'n goeie speler. Die mense wat so kritiek gelewer het moet net stil bly want die gameplan wat hy net gevlog het het gewerk. Well done manne. Ek het nog al vir julle geskree en net partykeer op julle. #Salute
Uiters vreemd. Hy was definitief dié speler wat die meeste kritiek gekry het as gevolg van sy skoppery. Maar toe ons wen, toe is alles oukei. LOL